- KÖLFEL
- ←
- 114
- →

114
Ekewe manaman mi fis, lupwen chon Israel ra towu seni Isip
114.1-8
1 Lupwen ekewe chon Israel ra towu seni Isip,
ir ekewe mwirimwirin Jakop mi towu seni eu mwichen aramas mi sokola ar fos, ✡ Eks 12.51
2 Juta a wiliti an leni mi pin,
Israel a wiliti an lenien nemenem.
3 Ewe matau a küna mine a fis o süla,
ewe chanpupu Jortan a üla. ✡ Eks 14.21; Jos 3.16
4 Ekewe chukutekia ra mwetemwet usun ekewe ätemwänin sip,
ekewe chukutekison ra mwetemwet usun ekewe nienifön sip.
5 Met o sät, pwota ka sü?
Met o chanpupu Jortan, pwota ka üla?
6 Met o ämi kewe chukutekia, pwota oua mwetemwet usun ekewe ätemwänin sip?
Nge ämi chukutekison, pwota oua mwetemwet usun ekewe nienifön sip?
7 En fanüfan, kopwe chechech me fän mesen ewe Samol,
me fän mesen än Jakop we Kot,
8 i ewe mi awili ewe achau ngeni eu nomun koluk,
nge ewe achau mi fokun pöchökül ngeni eu puächen koluk. ✡ Eks 17.1-7; Num 20.2-13

- KÖLFEL
- ←
- 114
- →

✡114:1: Eks 12.51

✡114:3: Eks 14.21; Jos 3.16

✡114:8: Eks 17.1-7; Num 20.2-13

© 2011 Bible Society of Micronesia